Mijiet ta’ ewro f’apparat elettroniku nsterqu minn ħanut tal-kompjuters li jinsab f’Santa Venera. TVM huwa infurmat is-serqa saret matul il-lejl, iżda sid il-ħanut intebaħ bis-serqa, li seħħet fi Triq il-Ferrovija l-Antika, ftit wara t-8am xħin mar biex jiftaħ u sab il-ħġieġa tal-bieb ta’ barra mkissra. Fuq il-bankina il-Pulizija sabet kalzetta, li mhux eskluż li ntużat mill-ħallellin biex ikissru l-ħġieġa, Bil-każ ġew infurmati l-Pulizija li minnufih marru fuq il-post biex jinvestigaw. Nifhmu li fost l-affarijiet li nsterqu hemm laptops u apparat ieħor elettroniku. Il-Maġistrat Claire Stafrace Zammit qed tmexxi inkjesta.